title: "Thomas Morus"
text: "Sir Thomas Morus (\u00fc\u00fcb Ingels: Thomas More; * woorskiinelk 7. Febrewoore 1478 uun London; \u2020 6. J\u00fc\u00fcle 1535 uk diar) wiar en ingels stootsmaan an humanistisk skriiwer faan't Renaissance. Hi kaam faan en welst\u00e4\u00e4ld b\u00fcrgerfamilje. Hi studiaret uun Oxford an London. Faan 1504 wiar hi lasmoot faan det Ingels parlament an faan 1529 tu 1532 lordkansler faan k\u00f6ning Heinrich VIII.. Hi wiar frinj faan a skriiwer Erasmus faan Rotterdam an a konstmooler Hans Holbein de Jonger. Auer hi ei at boowerhuuchhaid faan a k\u00f6ning auer't sark gudkeen wul, wurd hi henracht. Hi wurd bek\u00e4\u00e4nd troch sin buk Utopia (1516). Uun det iarst dial faan't buk kritisiaret hi skarep a masstant uun Ingelun. Uun det naist dial beskraft hi en seelskap, wat \u00fc\u00fcb likhaidgr\u00fcnjsatser, flitj an't streewin efter biljing basiaret as.\n\n\u00dctjspr\u00f6\u00f6k \nTraditsioon ment ei, det \u00e4\u00e4sk tu feriarin, man det ial widjer tu dun.\n\nKwelen\n Steiner, G., ed (1971), Meyers Taschenlexikon: Fremdsprachige Schriftsteller, VEB Bibliographisches Institut, Leipzig, s. 425-426. \n\nSkriiwer\nRenaissance"